คือหนูไม่ได้คุมกำเนิดมา 4 เดือนแล้วค่ะ แล้ววันนี้มีเพศสัมพันธ์กับแฟนแล้วหลั่งในหนูจะท้องมั้ยค่ะ ตอนนี้หนูให้นมลูกอยุ่สามารถทานยาคุมกำเนิดฉุกเฉินได้มั้ยค่ะ หนูฉีดยามคุมครั้งสุดท้ายเมื่อเดือนกรกฏา ยาคุมจะยังมีฤทธิในการคุมกำเนิดอยู่มั้ยค่ะ
สวัสดีค่ะ หากไม่ได้คุมกำเนิดด้วยวิธีใดๆเลย มีโอกาสตั้งครรภ์ได้ค่ะ โดยหากผ่านมา 4 เดือนแล้ว ฤทธิ์ยาน่าจะไม่อยู่มากพอที่จะช่วยคุมกำเนิดได้ขณะให้นมบุตร ถ้าไม่ได้ให้สม่ำเสมอร่วมกับมีประจำเดือนมาแล้วด้วย มีโอกาสตั้งครรภ์ได้ตามปกติในหญิงที่ให้นมบุตรอยู่นั้น หากใช้ยาคุมกำเนิดฉุกเฉินชนิด levonorgestrel (ดูชื่อยาได้ที่ข้างฉลาก แต่ส่วนใหญ่ยาคุมฉุกเฉินก็จะเป็นชนิดนี้ค่ะ) อาจงดให้นมบุตรและทิ้งน้ำนมเป็นเวลาอย่างน้อย 8 ชั่วโมง (แต่ไม่เกิน 24 ชั่วโมง) แต่อย่างไรก็ตาม จากข้อมูลที่มีอยู่ยาคุมฉุกเฉินไม่มีผลกระทบต่อการให้นมทารกและไม่มีผลต่อทารกค่ะ